Den Nord-Cimbriske Tilskuer, 1830-12-21
Holland. J et særdeles interessant Forsøg i "Literarische Blatter der Børsenhalle om: "Entstehung, Fortschritte und Verfall des Handels und des Wohlstandes von Holland, anføres som Aarsagen til Handelens Forfald, foruden den svære Told og de Afgivter, som hvile paa samme, med Hensyn til den ostindiske Handel, de Baand, som det hollandsk ostindiske Compagnie lagde paa samme; det laae ikke i Directeurernes Plan at gjøre en stor Omsætning med moderat Jnteresse, men en ringe Omsætning med stor Gevinst; for at opnaae dette, stræbede de med en Vedholdenhed uden Lige, at beholde en udelukkende Handel med Kryderier og de exempelløseste Handlinger af Egennytte og Grusomhed, betegnede det hele Løb af dette Compagnies Existence. For at skaffe sig den Priis paa Krydernelliker, som det ansaae for passende, lod det Nelliketræerne oprive paa andre Steder, da de ikke maatte voxe, uden paa Amboyna, Sædet for deres Magt, og de bestak de tilgrændsende Fyrster, forat de skulle ødelægge deres Undersaatters Kryderie Planter. Dette Ødelæggelsens Værk begyndte i Aaret 1631. De med Fyrsterne i det orientalske Archipelagus afsluttede Contracter, staae endnu bestandig i Kraft, og der gaaer endnu hvert Foraar en hollandsk Flaade under Seil, for at besøge de tilgrændsende Øer, og med despotisk Anmasselse at ødelægge de Nelliketræer, som en velgjørende Natur lader opvoxe med en Frugtbarhed uden Lige. De forbittrede Jndvaanere modsætte sig ofte med væbnet Haand Rolighedsforstyrrerne, og næsten hvert Aar bliver i denne alt for legitime Modstand, udgidt Blod. J Følge disse afskyelige Combinationer er Kryderiernes Land bleven et stort Forpagtningsgods, hvis lovmæssig Regjering, som skulle beskytte dem, er bleven fornedrede til Slaver. Det samme System har man fulgt med Kryderierne, som voxe paa de molukiske Øer. Derved er denne Handel saaledes forringet, at den kun giver et halvt Dusin rige Kjøbmænd Næring. - Antverpen var altid et af de største Oplagssteder for den hollandske Handel, hvorledes det nu staaer til med samme der, sees af en Skrivelse fra sidstnævte Stad, hvori der siges: "at med Antverpens Handel som den nu er, er der intet at haabe, istedetfor den Trængsel af Forretningsmænd paa Børsen, er nu en ængstelig Mine og en bekymringsfuld Hvisken traadt i Stedet; Bassinerne ere tomme, mange Familier ere udvandrede, og Gaderne ere kun opfyldte med Patrioter i smudsige Kitler. Hvad der skal blive af Landet og Antverpen, veed Gud, Fire Millioner Mennesker i den farligste geographiske Beliggenhed, vandte til Fornødenheder, som gjorde Forbindelser med Udlandet nødvendig, uden Midler til at opfylde de Concessioner man fordrer af dem, uden Alliancer, ja selv uden indre Enighed, hvor ligger da Muligheden. til Lykke for dem, i det Mindste i den nærforestaaende Fremtid, J den store Grav, hvori deres Velstand og Flor hviler, synker nu ogsaa saamangen omhyggelig opelsket Plante, tusinde fremtidige, Veie til Lykke ere ødelagte, Frugterne af en mangeaarig Fliid opsluger Øieblikket, og den nedbrudte Bygning synes selv at fattes Grunden til gjen opbyggelse. Den Enkeltes Sorger taber sig i det Heles Uheld, og maaskee meest i et Øieblik, som det Nærværende, hvor den Betænksomme ikke udstrækker sine Planer over den næste Time.